PuMa-Volley

PuMa-Volley on pohjoishelsinkiläinen lentopalloseura. PuMa-Volley sai alkunsa helmikuussa 1989, kun Puistolan Urheilijoiden ja Malmin Palloseuran lentopalloilijat perustivat lentopallolle oman erikoisseuran. Lyhenne PuMa tuleekin seuran alkuperäisestä toimialueesta Puistola-Malmi akselilla. PuMa-Volleyn kotisalina toimi pitkään Puistolan urheilutalo, mutta syksyllä 2021 Tapulikaupunkiin valmistuneesta Lehto Areenasta tuli PuMan uusi valmennuskeskus. PuMan toiminta perustuu suuresti vapaaehtoistyöhön. Kaudella 2023–2024 PuMa-Volleysta tuli Suomen suurin lentopalloseura, kun PuMa ohitti Nurmon Jymyn pelaajien määrässä.
PuMan miesten edustusjoukkue pelaa miesten 1-sarjaa ja naisten edustusjoukkue naisten 1-sarjaa ja PuMalla on joukkueet jokaisessa Lentopalloliiton juniorisarjassa sekä aikuisten sarjassa Mestaruusliigaa lukuunottamatta. Miesten edustusjoukkue tunnetaan nimellä PuMa M1 (lyh. M1) ja naisten edustusjoukkue nimellä PuMa N1 (lyh. N1).
Historiaa.
Naiset.
Alkuvuodet.
PuMa-Volleyn naisten joukkue aloitti taipaleensa kaudella 1991–1992 naisten 3-sarjassa. Joukkue pelasi jo tällöin Puistolan urheilutalolla ja joukkueen päävalmentajana toimi ansioitunut Peeter Vahtra, joka myöhemmin valmentaisi naisten maajoukkuettakin. Kaudelle 1992–1993 PuMa nousi 2-sarjaan ja keväällä 1993 PuMa pelasi jo 1-sarjakarsinnoissa. Kaudella 1993–1994 PuMan naiset pelasivat ensimmäistä kertaa 1-sarjassa.
Nousu huipulle.
Kesällä 1995 PuMan päävalmentaja vaihtui Vahtrasta unkarilaiseen László Polányihin. Edustusjoukkueeseen nousi myös nuori Hanna-Kaisa Torkkeli. PuMa pelasi SM-liiganoususarjaa keväällä 1996. Kausi päättyi kuitenkin 1-sarja pronssiin ja siirtymiseen uuteen Supersarjaan, joka perustettiin 1-sarjan ja SM-liigan väliin. Kauden 1996–1997 tulos oli Supersarja hopea ja nousu SM-liigaan liigakarsintojen kautta. 
SM-liigakausi.
PuMa-Volleyn nuoren joukkueen SM-liigataipale alkoi heikosti kun hallitseva suomenmestari Oriveden Ponnistus kaatoi PuMan kauden avauksessa selvin numeroin 0−3 (1-15, 7-15, 0-15). Polányi toimi edelleen päävalmentajana ja PuMa oli siirtynyt pelaamaan kotiotteluitaan Malmin kauppaoppilaitokselle (nyk. Helmi Center). Seuraavassa sarjapelissä PuMa oli jo kovemmassa iskussa kun se onnistui nappaamaan erän edelliskauden hopeamitalistilta Euran Raiulta. Viiden peräkkäisen tappion jälkeen PuMa otti ensimmäisen voittonsa SM-liigassa kun PuMa kaatoi Joensuun Prihat vieraissa erin 3−2. PuMa-Volley joutui kauden aikana tyytymään vain viiteen voittoon, kun kauden puolivälissä joukkueen tähtipelaajaksi noussut Hanna-Kaisa Torkkeli loukkasi polvensa ja oli sivussa loppukauden. Maaliskuussa 1998 PuMan putoaminen takaisin Supersarjaan oli jo varmaa. Kauden päätteeksi päävalmentaja László Polányi ja pelaajat Hanna-Kaisa Torkkeli sekä Tia Pråhl siirtyivät ViLePan SM-liigajoukkueeseen.
Supersarja.
Kaudelle 1998–1999 PuMa palasi Supersarjaan. Keväällä 2000 PuMa selvitti tiensä jälleen Supersarjan loppuotteluihin, jossa sijoitus oli kuitenkin toinen. PuMa kieltäytyi pelaamasta SM-liigakarsinnat, vaikka se olisi ollut siihen Supersarjan toisena oikeutettu. Keväällä 2001 PuMa oli jälleen SM-liigakarsinnoissa, kun ruoriin oli palannut unkarilainen László Polányi. PuMa oli SM-liigakarsintasarjassa kolmas neljästä, joka riitti SM-liiganousuun, mutta päätti luopua liigapaikastaan taloudellisista syistä. Supersarjaa ei enää jatkettu kaudelle 2001–2002, joten PuMa siirtyi pelaamaan jälleen 1-sarjaa, josta tuli taas Suomen 2. korkein sarjataso.
1-sarja.
Ensimmäisellä kaudella takaisin 1-sarjassa PuMa selvitti tiensä jälleen loppuotteluun, mutta Etta oli loppuottelussa vahvempi. Kaudelle 2003–2004 PuMa lähti tavoittelemaan taas sarjan kärkeä kun se sai kovan joukon pelaajia VanLen riveistä, sekä uuden valmentajan Börje Henrikssonin. PuMa oli jälleen loppuottelussa keväällä, mutta LPK oli kovempi ja nousi SM-liigaan. Kaudella 2005–2006 pääsi alkulohkon kärjessä kevään supersarjaan, jossa PuMa pääsi aina välieriin asti. Keväällä 2007 pääsi jälleen supersarjaan hyvän syyskauden jälkeen.
PKS Volley.
Kaudelle 2008–2009 perustettiin uusi seura PuMan, VanLen, Laajasalon Voiman ja Espoo Lentiksen voimin. Seuran nimeksi tuli PKS Volley ja naisten 1-sarjapaikan se sai PuMalta. Hankkeen tarkoituksena oli saada pääkaupunkiseudun naislentopallo takaisin SM-liigaan kaudeksi 2012. PKS Volley pelasi 1-sarjaa nimellä FNE-Finland Team pääyhteistyökumppani FNE-Finlandin mukaan. Joukkueen päävalmentajana toimi Kai Tuulari. FNE-Finland team eteni ensimmäisellä 1-sarjakaudellaan välieriin, jossa se tippui Ajo-KLP Teamin toimesta. Kaudella 2009–2010 FNE-Finland Teamin menestys oli selvästi heikompaa. Kaudella 2010–2011 PKS Volley pelasi omalla nimellään erittäin heikolla menestyksellä. PKS Volley oli runkosarjassa lohkonsa viimeinen voittaen vain kaksi ottelua. 1-sarjan säilymiskarsinnoissa PKS hävisi ottelusarjan (0–2) Laihian Lujalle ja tippui 1-sarjasta vain kolmen kauden jälkeen.
Takaisin 2-sarjaan.
Sarjaputoamisen jälkeen PKS Volley hajosi ja PuMa haki jälleen vauhtia 2-sarjasta kaudella 2011–2012. PuMa pääsi 2-sarjassa neljännesvälieriin, muttei sitä pidemmälle. PuMa jatkoi pelejään 2-sarjassa ilman erityistä menestystä.
HEL Volley II.
Kaudelle 2015–2016 HEL Volley ja PuMa-Volley tekivät yhteisen joukkueen naisten 1-sarjaan, kun keväällä HEL Volley II oli noussut 2-sarjasta. Joukkue pelasi HEL Volley II nimellä, mutta koostui sekä, HEL Volleyn, että PuMan pelaajista. Taustaseurana toimi kuitenkin HEL Volley (Naarasleijonat). Kaudeksi 2016–2017 taustaseura vaihtui PuMa-Volleyksi, mutta kaikki muu pysyi samana, mukaan lukien nimi HEL Volley II. Sama kuvio toistui kaudella 2017–2018. Menestys kaikilla kausilla oli kehnoa. Joukkueen päävalmentajana toimi Juho Rajala.
Paluu 1-sarjaan.
Kaudella 2018–2019 PuMa pelasi jälleen 1-sarjassa omalla nimellään. Kaudelle 2019–2020 päävalmentajaksi tuli Gina Rask, kun Juho Rajala siirtyi Vantaa Ducksin päävalmentajaksi. PuMa pelasi HEL Volleyn varjossa, joka pelasi aivan sarjan kärkisijoista, mutta kautta ei kuitenkaan pelattu loppuun koronaviruspandemian takia. Kaudelle 2020−2021 päävalmentaja vaihtui Dejan Suboticiin ja PuMa alkoi pikkuhiljaa hivuta ylemmäs sarjataulukossa. Kaudella 2021–2022 PuMa aloitti yhteistyön Mestaruusliigajoukkue Hämeenlinnan Lentopallokerhon kanssa ja sijoitus sarjataulukossa nousi jälleen.
Takaisin 1-sarjan kärkeen.
Kausi 2022–2023 alkoi syyskaudella huippumenestyksellä, jolla PuMa lunasti Suomen Cupin puolivälieräpaikan. Syyskaudella sarjan kärkipelaajiksi nousseet Sofia Lehto ja Nea Subotic olivat kevätkaudella pääasiassa farmijoukkue Hämeenlinnan Lentopallokerhon riveissä, joka vaikutti PuMan menestykseen. Kausi päättyi 1-sarjan välierätappioon. 
Kaudelle 2023–2024 päävalmentaja vaihtui Seppo Siika-ahoon ja joukkueen kokoonpano vaihtui paljon, kun Lehto ja Subotic siirtyivät Mestaruusliigaan. Kaudella PuMa voitti runkosarjan ja pelasi tiensä 1-sarjan finaaliin asti, jossa Kuortaneen urheiluopiston maajoukkuetytöt olivat kuitenkin vahvempia.
Kaudelle 2024–2025 Siika-aho jatkoi päävalmentaja ja joukkue uusiutui jälleen paljon kun Sanni Suomela, Eevi Lehmus ja Elisa Muukkonen siirtyivät Mestaruusliigaan. Joukkue selviytyi jälleen 1-sarjan finaaleihin, häviten kuitenkin Raision Urheilijoille otteluvoitoin 2-0 (3-0, 0-3).
Alueellinen valmennuskeskus ja liiganousumahdollisuudet.
Alkuvuodesta 2025 tuli uutinen, että tyttöjen maajoukkueen valmennuskeskus hajautetetaan Kuortaneelta neljään alueelliseen valmennuskeskukseen, yksi näistä tulisi olemaan Helsingissä Mäkelänrinteen lukiossa. Uuden valmennuskeskuksen joukkue aloitti toimintansa kaudella 2025–2026 PuMa-Volleyn, Mäkelänrinteen lukion, Pääkaupunkiseudun urheiluakatemian (Urhean) ja Lentopalloliiton yhteistoimin. 1-sarjapaikan joukkue sai PuMalta ja joukkueen nimeksi tuli PuMa HVA (Helsinki Volleyball Academy). 
Kesällä 2025 tuli toinen merkittävä uutinen: Mestaruusliiga oli hyväksynyt PuMa-Volleyn mukaan prosessiin, jonka tavoitteena on osallistuminen Mestaruusliigaan kaudella 2026–2027. PuMalle tuli kesäkuussa 2026 vielä mahdollisuus lähteä mukaan Mestaruusliiga jo kaudelle 2025–2026 täydennysmenettelyn kautta, kun Hämeenlinna Lentopallokerho jäi pois. PuMa jätti mahdollisuuden käyttämättä.
PuMa HVA.
Uuden alueellisen valmennuskeskuksen toiminta alkoi syksyllä 2025. Joukkueen päävalmentajaksi tuli Saksassa valmentanut Antti Poikela. Joukkue nuorentui valmennuskeskuksen myötä säilyttäen kuitenkin osan kokeneemmasta rungosta.
Miehet.
Alkuvuodet.
PuMa-Volley miesten joukkueen tarina alkaa kaudesta 2016–2017, kun PuMan B- ja C-ikäisistä nuorista kerättiin joukkue pelaamaan 4-sarjaa. Joukkueen pelaajavalmentajana toimi muuan Jyrki Nurminen. Sama kuvio toistui kaudella 2017–2018. Menestys 4-sarjassa oli kehnoa.
Kaudelle 2018–2019 4-sarjan nimi muuttui aluesarjaksi, kun valtakunnallinen 3-sarja lopetettiin. PuMa jatkoi pelejään aluesarjassa vaihtelevalla menestyksellä kauteen 2020–2021 asti. Joukkueen johto alkaa keväällä 2021 haaveilemaan miesten edustusjoukkueesta 2-sarjassa.
2-sarja.
PuMalle perustettiin miesten edustusjoukkue ensimmäistä kertaa seuran historiassa kaudelle 2021–2022 miesten 2-sarjaan. Joukkue koostui PuMa nuorista A- ja B-ikäisistä pelaajista. Joukkue teki farmisopimuksen 1-sarjassa pelaavien Karhulan Veikkojen kanssa. Ensimmäinen kausi 2-sarjassa sujui ilman merkittävää menestystä.
Kaudelle 2022–2023 PuMan päävalmentajaksi siirtyi Helsinki Volleysta konkarivalmentaja Ismo Tuominen. PuMan nuori joukkue menestyi toisella kaudella 2-sarjassa hyvin päästen puolivälieriin asti. PuMan A-poikien joukkue, jossa suurin osa edustusjoukkueen pelaajista pelasi, menestyi myös hyvin, sijoittuen SM-sarjassa neljänneksi. Kesällä 2023 PuMa-Volleyn miehet nousivat kabinettipäätöksellä miesten 1-sarjaan vähäisen joukkuemäärän takia.
1-sarja.
Kausi 2023–2024 oli PuMan ensimmäinen miesten 1-sarjassa. Joukkueeseen siirtyi nuoria pelaajia hajonneesta Karhulan Veikkojen 1-sarjajoukkueesta, sekä Aatu Vihola Raision Loimun liigajoukkueesta. PuMa-Volley teki farmisopimuksen liigajoukkue Vantaa Ducksin kanssa. Syyskaudella menetys oli erittäin heikkoa ja seurahistorian ensimmäinen miesten 1-sarjan otteluvoitto tuli vasta 14. tammikuuta, kauden 14. ottelussa Pälkäneen Luja-Lukkoa vastaan erälukemin 1-3. Kauden aikana joukkueeseen siirtynyt beach volley-tähti Santeri Sirén teki PuMasta iskukykyisemmän ryhmän. PuMan lopullinen sijoitus 8 joukkueen sarjassa oli 7:s voitettuaan kauden aikana 5 ottelua.
Kaudelle 2024–2025 joukkue pysyi pitkälti samana. Tuominen jatkoi edelleen päävalmentajana, mutta Sirén lopetti lentopallo- ja beach volley-uransa. Vihola siirtyi paikallisvastuksen Vantaa Ducksin joukkueeseen, joka oli tippunut 1-sarjaan, joten farmisopimusta ei jatkettu. Joukkueeseen saapui kuitenkin ansioitunut laituri Miro Määttänen. Yksi kauden 24-25 kohokohdista oli 8. marraskuuta pelattu ottelu, jolloin Lehto Areenassa tehtiin PuMan miesten otteluiden yleisöennätys. 287 katsojaa oli katsomassa, kun kotijoukkue PuMa kukisti pääkaupunkiseudun paikalliskamppailussa Vantaa Ducksin erin 3-1 (19–25, 25–19, 25–19, 25–20). PuMa voitti lopulta runkosarjassa 10 ottelua sijoittuen 31 pisteellä kuudenneksi. Puolivälierissä vastaan asettui Lempo-Volley, joka voitti ottelusarjan voitoin 2-0 (1-3, 3-1). Joukkueen loppusijoitus 12 joukkueen 1-sarjassa oli kuudes.
Kaudelle 2025–2026 joukkue pysyi edelleen hyvin samana, mutta Vantaan Ducksia vastaan pelattavan paikkallisderbyn asetelma vastaan muuttui, kun Miro Määttänen ja PuMan tueksi loppukaudeksi tullut Antti "Muse" Vallin siirtyivät PuMasta Ducksiin.
Saavutukset.
Tytöt.
Lähde:
Pojat.
Lähde: